ترکي د داعش د نوي مشر د نيولو دعوه کړې
ترکي د داعش د نوي مشر د نيولو دعوه کړې او دغه د نهې/ سه شنبې په ورځ د ترکی اودا ټي په وېب پاڼه خپور شوی او ویل شوي چې د ترکي پولیسو تيره اوونۍ په استنبول کې حسن الهاشمي القرېشي نيولی او په دغو عملیاتو کې يو ډز هم نه دی شوی.
کراچۍ — په وېب پاڼه ورکړی شوي خبر کې ویل شوي، د داعش د مشر نه پوښتنې روانې دي او د ترکي صدر رجب طيب اردګان به په راتلونکو ورځو کې په دغه اړوند نور جزيات وړاندې کړي. بيا د ترکي دوه لوړ پوړو چارواکو د نوم نه ښکاره کولو په شرط بلومبرګ خبري ادارې ته د داعش د مشر نیول تاييد کړي او ويلي يې دي اردګان په دغه ګرفتارۍ خبر کړی شوی دی. خو د امريکې د بهرنیو چارو د وزارت ویاند نېډ پرايس ويلي، دوی د القرېشي په اړه خبرونه نه شي تاييدولی، هغه زياته کړې دوی ټوله ورځ دغه خبر څارلی او يواځې د مطبوعاتو خبر تاييدولی شي. ترهګرۍ ډلې داعش د مارچ په مياشت کې د ابو الحسن الهاشمي القرېشي ويلي وو چې د داعش درېم مشر دی، دغه نوم د هغې وروسته مخې ته راغلی چې د داعش مشر د فرورۍ په مياشت کې د شام په جنوب لويديځه سيمه کې د امریکا د ځانګړو ځواکونو په بريد کې وژل شوی وو. او د داعش په ميډيا بيا د عراق، شام، نايجيريا، صوماليه، افغانستان او فلپاين نه د داعش د پلويانو د نوي مشر سره د وفادارۍ عکسونه او ويډيوز خپرې شوې وې. خو د وي او اې د خبر ترمخه د داعش د مشر سره د ملاتړ باوجود هم د داعش د نوي مشر اصل پېژندګليو به د ترکي دعوې د مشکل سره مخ کړي. د ابوالحس الهاشمي القرېشي د نوم سره چې خانداني د قرېشي قبيلي نوم تړل شوی په دغه سبب د هغه د وینې رشته د پېغمراسلام محمد (ص) سره تړل کيږي کوم چې د داعش د مشرۍ دپاره لازمي خبره ګڼل کيږي. خو د لویديځ استخباراتي ادارې تراوسه پورې په دې نه دي موافقه چې په اصل کې د داعش مشري څوک کوي. او په دغه اړوند څو نظريې موجودې دي. نيوز لاينز ميګزين په فرورۍ کې د داعش نوی مشر بشر خطاب غزل الصمدايي د ترهګرۍ ډلې نوی مشر معرفي کړی وو. او د عراق او لویدیځ چارواکو بيا رايټرز ته ویلي وو، چې د داعش نوی مشر جمعه عود البدري دی څوک چې د داعش د مخکني مشر ابوبکر البغدادي ورور دی. خو باوجود د دې چې ترکي څوک نيولی، ځينې څيړونکي وايي، ترکي يو لوړ پوړی مشر نيولی او د دې سره به داعش نور کمزوری شي.